Author: MH
Last saved by: sulik
Company: MH SR

Návrh

Komuniké

Vláda na dnešnom rokovaní schválila nariadenie vlády Slovenskej republiky o dostupnosti spotrebiteľských informácií o spotrebe paliva a emisiách CO_2 pri predaji a leasingu nových osobných automobilov. 

Týmto nariadením sa predajcom nových osobných automobilov ukladajú povinnosti úplne a pravdivo informovať spotrebiteľov o spotrebe paliva a emisiách CO_2 každého nového osobného automobilu predávaného v Slovenskej republike, a to ešte pred kúpou osobného automobilu. Tieto spotrebiteľské informácie budú obsahovať štítok na každom predávanom osobnom automobile, príručka dostupná pre spotrebiteľov v mieste predaja, propagačná literatúra a ostatný propagačný materiál. Dozor nad dodržiavaním povinností podľa nariadenia bude vykonávať Slovenská obchodná inšpekcia.